TQM ขายหุ้น “อีซี่ เลนดิ้ง” 24% รับเงิน 12 ลบ. เติมสภาพคล่องรับแผนลงทุนใหม่
TQM ขายหุ้น “อีซี่ เลนดิ้ง” สัดส่วน 24% รวมทั้งสิ้น 12 ลบ. เพื่อเพิ่มสภาพคล่อง รองรับลงทุนในโครงการใหม่ๆ ที่จะเกิดขึ้นในอนาคต
TQM ขายหุ้น “อีซี่ เลนดิ้ง” สัดส่วน 24% รวมทั้งสิ้น 12 ลบ. เพื่อเพิ่มสภาพคล่อง รองรับลงทุนในโครงการใหม่ๆ ที่จะเกิดขึ้นในอนาคต
27 ธ.ค. 2564

บริษัท ทีคิวเอ็ม คอร์ปอเรชั่น จำกัด (มหาชน) หรือ TQM เปิดเผยว่า ที่ประชุมคณะกรรมการบริษัท มีมติอนุมัติให้ บริษัท อีซี่ เลนดิ้ง จำกัด ผู้ดำเนินธุรกิจบริการสินเชื่อส่วนบุคคลเพื่อซื้อประกันภัย และสินเชื่อส่วนบุคคลเอนกประสงค์ ซึ่งเป็นบริษัทย่อยที่บริษัทถือหุ้น 99.9994% ของทุนจดทะเบียน จำหน่ายหุ้นสามัญให้แก่กรรมการของบริษัทและบุคคลที่จะเข้าซื้อ
ประกอบด้วย นางสาวสมพร อำไพสุทธิพงษ์ กรรมการบริหาร, นางสาวรัชนีพร พุคยาภรณ์ กรรมการอิสระ, นายชินภัทร วิสุทธิแพทย์ กรรมการอิสระ และนายธนา เธียรอัจฉริยะ กรรมการอิสระ
ทั้งนี้ บริษัทจะจำหน่ายหุ้นสามัญในบริษัท อีซี่ เลนดิ้ง จำกัด ดังกล่าว จำนวน 120,000 หุ้น มูลค่าหุ้นที่ตราไว้หุ้นละ 100 บาท หรือคิดเป็นสัดส่วน 24% ของทุนจดทะเบียน ให้แก่กรรมการของบริษัทและผู้จะเข้าซื้อในราคารวมทั้งสิ้น 12,000,000 บาท โดยบริษัทจะได้รับเงินเพื่อเพิ่มสภาพคล่องให้แก่การประกอบธุรกิจ และจะนำมาลงทุนในโครงการใหม่ๆ ที่จะเกิดขึ้นในอนาคต
ขณะที่ บริษัท อีซี่ เลนดิ้ง จำกัด มีทุนจดทะเบียนและทุนชำระแล้ว 50,000,0000 บาท แบ่งออกเป็นหุ้นสามัญจำนวน 500,000 หุ้น ราคาหุ้นละ 100 บาท ชำระค่าหุ้นสามัญแล้วร้อยละ 100